rejauldu/bengali-wikipedia huggingface dataset:
সুইট উইলিয়াম’স ঘোস্ট (চাইল্ড ৭৭, রাউড ৫০) হলো একটি ইংরেজি লোকগীতি। গানের কথা ও সঙ্গীত ব্যবস্থাপনায় এর বহু প্রকরণ দেখতে পাওয়া যায়।Francis James Child, English and Scottish Popular Ballads, "Sweet William's Ghost" এই গানের জন্য পরিচিত সবচেয়ে পুরনো চিত্রাঙ্কনগুলোর মধ্যে উল্লেখযোগ্য হলো অ্যালান রামসের দ্য টি-টেবিল মিসেলানি (১৭৪০) এবং টমাস পার্সির রেলিকস অব অ্যানসিয়েন্ট ইংলিশ পোয়েট্রি (১৭৬৫)। পার্সির ধারণা ছিল, তার প্রকাশিত কবিতার শেষ দুই স্তবক মূল সংস্করণের পরবর্তী কোনো সময়ে যুক্ত করা হয়েছে। কিন্তু প্রকৃতপক্ষে তার যুক্ত করা গল্প (বিশেষ করে উইলিয়ামের কবিরে মার্গারেটের মৃত্যু) অনেকটাই মূল সংস্করণে ছিল।  এই গীতিকবিতাটি আর্ন-থম্পসন সূচকের ৩৬৫তম “দ্য স্পেক্টার ব্রাইডগ্রুম” ধরনের।D. L. Ashliman, Specter Bridegrooms:  folktales of Aarne-Thompson-Uther type 365   কাহিনিসংক্ষেপ  উইলিয়াম নামের এক প্রেমিকের প্রেতাত্মা মার্গারেট নামে তার প্রেমিকার কাছে ফিরে আসে। বিভিন্ন সংস্করণে এদের অন্যান্য নামেও অভিহিত করা হয়। উইলিয়ামের আত্মা মার্গারেটের কাছে বিয়ের প্রতিজ্ঞার বাঁধন থেকে মুক্তি চায়। মার্গারেট চায় সে যাতে তাকে বিয়ে করে, কিন্তু উইলিয়াম জানায়, সে মারা গেছে। মার্গারেট তাকে চুমু খেতে বলে, কিন্তু উইলিয়াম জানায়, একবারমাত্র চুমু খেলেই মার্গারেট মারা যাবে। মার্গারেট তাকে পরকালের সম্পর্কে কিছু বলতে বলে, উইলিয়াম তাকে পরকালের জীবন সম্পর্কে বলে। উইলিয়াম জানায়, মার্গারেট যদি তাকে বিয়ের প্রতিজ্ঞা থেকে মুক্ত না করে, তাহলে সে নরকে যাবে এবং তার আত্মা ধ্বংস হয়ে যাবে। শেষ পর্যন্ত মার্গারেট উইলিয়ামকে তার প্রতিজ্ঞা থেকে মুক্ত করে। তবে কিছু কিছু সংস্করণে উইলিয়ামের কবরের ওপরে মার্গারেটের মৃত্যু দেখানো হয়।   মোটিফ  স্যার ওয়াল্টার স্কট শেটল্যান্ডের এক নারীর থেকে অনুরূপ এক কাহিনি শোনেন এবং এর ওপর ভিত্তি করে অ্যাডভার্টাইজমেন্ট টু দ্য পাইরেট কবিতাটি লেখেন।Barry Taylor, "Lady Margaret" তিনি এক মহিলার কথা স্মরণ করেন, যার প্রেমিক লন্ডনে মারা যায় এবং তাকে মুক্ত করতে সেই মহিলা তার আত্মার হাত ধরে।Francis James Child, The English and Scottish Popular Ballads, v 2, p 227, Dover Publications, New York 1965   অন্যান্য সংস্করণ  এই গীতিকবিতায় “ক্লার্ক সন্ডার্স” ও “প্রাউড লেশি মার্গারেট”-এর প্রভাব দেখা যায়।Francis James Child, The English and Scottish Popular Ballads, v 2, p 226-7, Dover Publications, New York 1965  একই মূলকথার অন্যান্য মহাকাব্যগুলো হলো:  “ফেয়ার মারগারেট অ্যান্ড সুইট উইলিয়াম”  “দি আনকোয়ায়েট গ্রেভ”  কানাডায় “লেডি মার্গারেট" নামে এই মহাকাব্যের একটি অনন্য সংস্করণ পাওয়া যায়। এর গঠনকাঠামো “ফেয়ার মারগারেট অ্যান্ড সুইট উইলিয়াম”-ভিত্তিক আরেকটি মার্কিন গীতিকবিতার অনুরূপ।  স্ক্যান্ডিনেভিয়ায় এই কাঠামোর গীতিকাব্য বেশ পরিচিত (টিএসবি এ  ৬৭)। তবে ক্ষেত্রবিশেষে প্রতিজ্ঞা থেকে মুক্ত হতে কিংবা মহাকাব্যের নারীর দুঃখে আকূল হয়ে প্রেমিকার আত্মাকে ফিরে আসতে দেখা যায়।Francis James Child, The English and Scottish Popular Ballads, v 2, p 228, Dover Publications, New York 1965  এই গীতিকাব্যটি ব্যালাডস উইয়ার্ড অ্যান্ড ওয়ান্ডারফুল-এ (১৯১২) অন্তর্ভুক্ত ২৫টি গীতিকাব্যের অন্যতম। ভাস্কর ভার্নন হিল এটির অলঙ্করণ করেন।   আরও দেখুন   ভূতের তালিকা  লেনোর (গীতিকাব্য)   তথ্যসূত্র    বহিঃসংযোগ   বিষয়শ্রেণী:ইংরেজি লোকসঙ্গীত বিষয়শ্রেণী:ভূত নিয়ে গান বিষয়শ্রেণী:চাইল্ডের লোকগাথা বিষয়শ্রেণী:কাল্পনিক ভূত বিষয়শ্রেণী:গানের বছর অজানা বিষয়শ্রেণী:১৮শ শতাব্দীর গীতিকবিতা বিষয়শ্রেণী:এটিইউ ৩০০-৩৯৯
টোকিও মেট্রো জাদুঘর হল জাপানের রাজধানী টোকিও শহরের এডোগাওয়া ওয়ার্ডে অবস্থিত একটি রেলওয়ে জাদুঘর। এই জাদুঘরের মালিক টোকিও মেট্রোর অধীনস্থ অলাভজনক সংস্থা মেট্রো সাংস্কৃতিক ফাউন্ডেশন। এই রেলওয়ে জাদুঘরটি টোকিও মেট্রোর কাসাই স্টেশন থেকে ১০০ মিটার দূরে অবস্থিত।  টোকিও মেট্রো জাদুঘরে ঢুকতে হলে দর্শনার্থীদের টোকিওর প্রথম নির্মিত উয়েনো ও আসাকুসা লাইনের (বর্তমানে গিনজা লাইনের অংশ) ভূ-গর্ভস্থ (সাবওয়ে) টিকেট গেট হয়ে প্রবেশ করতে হয় যা ১৯২৭ সালে নির্মিত হয়েছিলো।   সংগ্রহশালা  টোকিও মেট্রো জাদুঘরটি টোকিও মেট্রো ব্যবস্থায় ব্যবহৃত রোলিং স্টকগুলোর কয়েকটি নমুনা নিয়ে গঠিত, সাথে মারুননুচি লাইনে চলা এইডেন ৩০০ এবং গিনজা লাইনে চলা এইডেন ১০০০ ইঞ্জিন গাড়িগুলো এখানে প্রদর্শন করে থাকে। এই জাদুঘরে সর্বমোট সাতটি প্রদর্শনী স্থান বিদ্যমান যেগুলো টোকিও মেট্রো ব্যবস্থার ইতিহাস ও নির্মাণ, টোকিও মেট্রোর যাত্রী সেবা, সমগ্র বিশ্বের ভূ-গর্ভস্থ মেট্রো ব্যবস্থাগুলোর বর্ণনা এবং নিরাপত্তা ব্যবস্থা তুলে ধরে। দর্শনার্থীদের অভিজ্ঞতা অর্জনের জন্য এখানে চালনা সিমুলেটরের ব্যবস্থাও রয়েছে যার মাধ্যতে তারা মেট্রো রেল চালানোর স্বাদ নিতে পারেন।   সংগ্রহের বিবরণ  ভূ-গর্ভস্থ টিকেট গেটের ভেতর দিয়ে প্রবেশের পর দর্শনার্থীদের সময়ের সাথে সাথে মেট্রোর বিকাশ এবং ১৯২৭ সালে প্রথম নির্মিত উয়েনো স্টেশনের পুনর্নির্মাণ (লাইনটির প্রথম ভূ-গর্ভস্থ স্টেশন) শহরের সাথে তুলনা করে দেখানো হয়। পরের প্রদর্শনী স্থানগুলো আরো প্রযুক্তিগত প্রদর্শনীর জন্য, যেগুলো ভূ-গর্ভস্থ টানেলের নির্মাণ এবং লাইনের নিরাপত্তা সহ বন্যা নিরোধক ব্যবস্থা এবং ট্রাফিক ও পাওয়ার কন্ট্রোল কেন্দ্রসহ দুর্যোগ প্রতিরোধ কেন্দ্রের কার্যকলাপ দেখানো হয়।  জাদুঘরের পরবর্তী অংশে ১০০ সিরিজের ভূ-গর্ভস্থ গাড়ি রয়েছে যা দর্শনার্থীদের ভেতরে ঢুকে মোটর সহ বিভিন্ন গাড়ি নিয়ন্ত্রণ করার সুযোগ দেয়। স্কেল উদাহরণগুলো ভূ-গর্ভস্থ দ্বারা ব্যবহৃত ইলেক্ট্রিক্যাল সংগ্রহ দেখায় সাথে প্যান্টোগ্রাফ এবং তৃতীয় রেল দেখায়, এবং ইলেক্ট্রিক মোটর ও বগি ব্রেকের ব্যবহারিক উদাহরণ প্রদর্শিত হয়। জাদুঘরের পরের অংশে কর্মচারীদের শেখানোর সিমুলেটরগুলো থাকে, জাদুঘর কর্তৃপক্ষের অনুমতি নিয়ে তিনটি সিমুলেটরের একটি দর্শনার্থীরা চাইলে ব্যবহার করে দেখতে পারে।  শেষের দিকে, জাদুঘরে বক্তৃতা প্রদান করার জন্য একটি হল, একটি বিশ্রামকক্ষ এবং ভূ-গর্ভস্থ রেলের কর্ম সম্পর্কিত একটি পাঠাগার রয়েছে।   তথ্যসূত্র   বিষয়শ্রেণী:জাপানের জাদুঘর বিষয়শ্রেণী:টোকিওর ভবন ও স্থাপনা
250px|right|উল্লেখ  জ্যোতির্বিজ্ঞানে ভূকেন্দ্রিক মডেল(ইংরেজি ভাষায়: Geocentric model) বলতে এমন একটি বিশ্ব ব্যবস্থা বোঝায় যেখানে পৃথিবী বিশ্বের কেন্দ্রে অবস্থিত এবং তাকে কেন্দ্র করে অন্য সকল বস্তু আবর্তন করে। এর অন্য নাম ভূকেন্দ্রিক মতবাদ, ভূকেন্দ্রিকতাবাদ বা টলেমীয় জগৎ বা টলেমীয় ব্যবস্থা। অনেক সভ্যতায়ই এই মডেল খুব গ্রহণযোগ্যতা পেয়েছিল, যেমন প্রাচীন গ্রিক সভ্যতা। এজন্য অনেক গ্রিক দার্শনিককেই পৃথিবীকে মহাবিশ্বের কেন্দ্র হিসেবে বিবেচনা করতে দেখা যায়। এর উল্লেখযোগ্য উদাহরণ হচ্ছে এরিস্টটলীয় পদার্থবিদ্যা এবং টলেমির জগৎ।  দুটি খুবই সাধারণ পর্যবেক্ষণ পৃথিবীকে মহাবিশ্বের কেন্দ্র হিসেবে প্রতিষ্ঠিত করেছিল। প্রথমত, তারা, সূর্য এবং গ্রহগুলো প্রতিদিন নিয়ম করে পৃথিবীর চারদিকে আবর্তন করছে বলে মনে হয়। প্রতিটি তারা একটি খ-গোলকের মধ্যে প্রথিত আছে বলে মনে হতো, যে খ-গোলকের কেন্দ্র পৃথিবী এবং যে গোলকটি পৃথিবীর উত্তর উ দক্ষিণ মেরু দিয়ে অতিক্রমকারী একটি অক্ষ রেখার সাপেক্ষে প্রতিদিন আবর্তিত হয়। তারার অবস্থান বিষুব রেখার যত নিকটে ছিল তাকে তত বেশি দূরত্ব অতিক্রম করতে দেখা যেতো এবং সকল তারাই একদিনের ব্যবধানে তার পূর্বের উদিত হওয়ার অবস্থানে ফিরে আসতো। দ্বিতীয়ত, পৃথিবীতে অবস্থানকারী একজন পর্যবেক্ষকের সাপেক্ষে পৃথিবীর কোন গতি নেই, সে কঠিন, সুস্থিত এবং নিশ্চল। অন্য কথায়, পৃথিবী সম্পূর্ণ স্থির অবস্থায় আছে।Thomas S. Kuhn, The Copernican Revolution, pp. 5–20  প্রাচীন গ্রিক ও মধ্যযুগীয় দার্শনিকরা ভূকেন্দ্রিক মডেল গ্রহণের পাশাপাশি মনে করতেন পৃথিবীর গোলকাকৃতির। আরও প্রাচীন কিছু পৌরাণিক কাহিনীতে পৃথিবীকে সমতল হিসেবে বিবেচনা করা হতো যার সাথে এর স্পষ্ট বিরোধ রয়েছে। অবশ্য প্রাচীন গ্রিসের দার্শনিকরা মনে করতেন সকল গ্রহের কক্ষপথ বৃত্তাকার। সপ্তদশ শতকের পূর্বে এই বৃত্তাকার কক্ষপথ সম্পর্কে কেউ খুব একটা সন্দেহ পোষণ করেননি। নিকোলাউস কোপের্নিকুস এবং ইয়োহানেস কেপলারের মত বিজ্ঞানীদের গবেষণার বদৌলতে অবশেষে উপবৃত্তাকার কক্ষপথের ধারণা প্রতিষ্ঠিত হয়।  টলেমির ভূকেন্দ্রিক মতবাদ অবলম্বন করে প্রায় ১৫০০ বছর সব ধরনের জ্যোতিষতাত্ত্বিক ছক তৈরি করা হতো। ১৬শ এবং ১৭শ শতকের মধ্যে এই মতবাদ ধীরে ধীরে গ্রহণযোগ্যতা হারায় এবং কোপের্নিকুস, কেপলার এবং গালিলেওদের হাত ধরে এক সময় সৌরকেন্দ্রিক মডেল (যাতে সূর্যকে কেন্দ্র হিসেবে বিবেচনা করা হয়) পূর্ণ গ্রহণযোগ্যতা পায়। অবশ্য ভূকেন্দ্রিক থেকে সৌরকেন্দ্রিক মতবাদে স্থানান্তরের এই পথ কুসুমাস্তীর্ণ ছিল না। একদিকে ক্যাথলিক চার্চ তাদের বর্ণনামতে ঈশ্বরের সর্বশেষ্ঠ সৃষ্টি মানুষের আবাসস্থলকে মহাবিশ্বের কেন্দ্র না ভেবে থাকতে পারছিল না, অন্যদিকে অনেকে পৃথিবীকে কেন্দ্র করে সবকিছু আবর্তিত হচ্ছে এই প্রত্যক্ষ পর্যবেক্ষণটি দুর্বল একটি তত্ত্বের কারণে ছেড়ে দিতে রাজি ছিলেন না।   টলেমীয় মডেল   টলেমি প্রথমে তিন ধরনের কক্ষপথের চিন্তা করেছিলেন: উৎকেন্দ্রিক, মন্দবৃত্ত এবং ইকুয়েন্ট। সকল ক্ষেত্রেই ধরে নিয়েছিলেন, গ্রহগুলো পৃথিবীকে বা পৃথিবীর খুব কাছের একটি বিন্দুকে কেন্দ্র করে আবর্তিত হয়। পৃথিবী নিজে ছিল সম্পূর্ণ স্থির। উৎকেন্দ্রিক (eccentric) মডেলে গ্রহগুলো যে বৃত্তাকার কক্ষপথে আবর্তন করে পৃথিবীকে তার কেন্দ্র থেকে একটু দূরে স্থাপন করা হয়।Al Van Helden, "Ptolemaic System", The Galileo Project, Rice University   তথ্যসূত্র   বিষয়শ্রেণী:জ্যোতির্বিজ্ঞানের ইতিহাস বিষয়শ্রেণী:বিজ্ঞানের ইতিহাস বিষয়শ্রেণী:পরিত্যক্ত বৈজ্ঞানিক তত্ত্ব বিষয়শ্রেণী:মহাজাগতিক স্থানাঙ্ক পদ্ধতি
ইউটিউব স্টুডিও, পূর্বে ইউটিউব ক্রিয়েটর স্টুডিও নামে পরিচিত, এটি একটি প্ল্যাটফর্ম যা মার্কিন ভিডিও-শেয়ারিং প্ল্যাটফর্ম ইউটিউব তৈরি করেছে। ইউটিউব স্টুডিও কন্টেন্ট নির্মাতাদের ইউটিউব-এ তাদের অনলাইন উপস্থিতি পরিচালনা করতে, দর্শকদের ব্যস্ততা বিশ্লেষণ করতে এবং ইউটিউব পার্টনার প্রোগ্রামে থেকে অর্থ উপার্জন করতে সহয়তা করে।      ইতিহাস    তথ্যসূত্র    বহিঃসংযোগ    অফিসিয়াল ওয়েবসাইট  বিষয়শ্রেণী:আইওএস সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:গুগল অধিগ্রহণ বিষয়শ্রেণী:ইউটিউব
আরিতস এলুস্তোন্দো ইরিবারিয়া (; জন্ম: ২৮ মার্চ ১৯৯৪; আরিতস এলুস্তোন্দো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৬ সালে, এলুস্তোন্দো স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন। স্পেনের বয়সভিত্তিক দলের হয়ে খেলার পর, তিনি ২০১৮ সালে বাস্ক দেশের হয়ে আন্তর্জাতিক পর্যায়ে অভিষেক করেছেন; বাস্ক দেশের জার্সি গায়ে তিনি এপর্যন্ত ২ ম্যাচে ১টি গোল করেছেন।   প্রারম্ভিক জীবন  আরিতস এলুস্তোন্দো ইরিবারিয়া ১৯৯৪ সালের ২৮শে মার্চ তারিখে স্পেনের বেয়াসাইনে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  এলুস্তোন্দো স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। স্পেনের বয়সভিত্তিক দলের হয়ে তিনি ১ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল বাস্ক দেশ  ২০১৮  ২  ১ সর্বমোট  ২  ১   তথ্যসূত্র    বহিঃসংযোগ                      বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:লা লিগার খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:বাস্ক দেশের আন্তর্জাতিক ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:রিয়াল সোসিয়েদাদ বি-এর ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
সফট মেশিন ১৯৬৬ সালের মাঝামাঝি সময়ে ক্যানটারবারিতে গঠিত একটি ইংরেজ রক ব্যান্ড। দলটির বর্তমান সদস্য জন মার্শাল (ড্রামস), রায় ব্যাবিংটন (বাস), জন ইথেরিজ (গিটার) এবং থিও ট্র্যাভিস (স্যাক্সোফোন, বাঁশি, কিবোর্ড)। ক্যানটারবেরি দৃশ্যের কেন্দ্রীয় ব্যান্ড হিসেবে, ব্যান্ডটি প্রথম ব্রিটিশ সাইকেডেলিক ব্যান্ড হয়ে ওঠে এবং পরে প্রোগ্রেসিভ এবং জ্যাজ-রকে পরিণত হয়। তাদের বিভিন্ন লাইনআপে প্রখ্যাত প্রাক্তন সদস্যদের মধ্যে ছিলেন মাইক রেটলেজ (অর্গান, ১৯৬৬–৭৬), রবার্ট ওয়াইট (ড্রাম এবং কণ্ঠ, ১৯৬৬–৭১), কেভিন আয়ার্স (বেস, গিটার ও কণ্ঠ, ১৯৬৬–৬৮) এবং হিউ হপার (বেস, ১৯৬৯–৭৩)।  যদিও তারা সামান্য বাণিজ্যিক সাফল্য অর্জন করেছিল, তবে সফট মেশিন সমালোচকদের দ্বারা রক সঙ্গীতে প্রভাবশালী বলে বিবেচিত হয়ে থাকে, অল মিউজিকের ডেভ লিঞ্চ সফট মেশিনকে "তাদের যুগের প্রভাবশালী ব্যান্ডগুলির মধ্যে একটি বলে অভিহিত করেন এবং অবশ্যই আন্ডারগ্রাউন্ডের অন্যতম প্রভাবশালী"। ব্যান্ডটির নাম উইলিয়াম এস বুড়োজের দ্য সফট মেশিন উপন্যাসের নামানুসারে রাখা হয়েছিল।  তথ্যসূত্র  সূত্র  বহিঃসংযোগ  Soft Machine section at the Canterbury Music website Une discographie de Robert Wyatt (in French) Soft Machine discography (archived) Facelift Magazine, "exploring the Canterbury scene and beyond" Softs in "The (almost) authorised Robert Wyatt website" Elton Dean interview in Facelift Magazine Noisette , "The ultimate Soft Machine experience, music, pictures, movies, facts"  বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:হার্ভেস্ট রেকর্ডসের শিল্পী বিষয়শ্রেণী:ইংরেজ প্রোগ্রেসিভ রক দল বিষয়শ্রেণী:প্রোটো-প্রোগ সঙ্গীতজ্ঞ বিষয়শ্রেণী:১৯৬৬-এ ইংল্যান্ডে প্রতিষ্ঠিত
বাংলাদেশ নৌবাহিনী জাহাজ (সংক্ষেপেঃ বানৌজা) খান জাহান আলী বাংলাদেশ নৌবাহিনীর নিষ্ক্রিয় তেলবাহী জাহাজ। জাহাজটি ১৯৮৩ সালে বহরে যুক্ত হয়, ১৯৮৭ সালে এটি কমিশন লাভ করে। বিভিন্ন যুদ্ধজাহাজে তেল ও পানি সরবরাহের পাশাপাশি এটি বিভিন্ন নৌ মহড়া ও অপারেশনে অংশ নেয়। দীর্ঘ ২৮ বছর সচল থাকার পর ২০১৫ সালে এটি নিষ্ক্রিয় করা হয়। এটি ছিল বাংলাদেশের প্রথম ও সর্ববৃহৎ তেলবাহী জাহাজ। নৌবাহিনী একই নামে নবনির্মিত তেলবাহী জাহাজ ২০১৫ সালে কমিশন প্রদান ও ব্যবহার শুরু করে।   ইতিহাস  বানৈজা খান জাহান আলী ১৯৬৩ সালে জাপানের ওনোমিচিতে অবস্থিত সিদোতা পোতাঙ্গনে নাইকাই শিপবিল্ডিং কোম্পানি কর্তৃক শোহো মারু নামে নির্মিত হয়েছিল। জাহাজটি প্রথমে বাংলাদেশ অভ্যন্তরীণ নৌ-পরিবহন কর্তৃপক্ষ (বিআইডাব্লিউটিএ)-এর জন্য কেনা হয়েছিল। বিআইডাবিউটিএ ১৯৮৩ সাল পর্যন্ত 'টি-১০৫৬' নামে এটি ব্যবহার করে এবং একইবছর বাংলাদেশ নৌবাহিনীকে হস্তান্তর করে। ১৯৮৭ সালের ১৪ জুলাই বানৈজা খান জাহান আলী  নামে কমিশন লাভ করে। জাহাজটি বিশুদ্ধ পানির পাশাপাশি পদ্মা, মেঘনা ও যমুনা ওয়েল কোম্পানি থেকে তেল সংগ্রহ করে নৌবাহিনীর জাহাজসমূহে সরবরাহ করতো। সমুদ্রে চোরাচালান, মৎস্য চুরি রোধ সংক্রান্ত অপারেশন প্রতিরোধ, ট্রেজার সিল্ড, টেকএক্স, এবং এক্সারসাইজ সি-থান্ডারের মত সামুদ্রিক মহড়া ছিল এটির উল্লেখযোগ্য কার্যক্রম। দীর্ঘ ২৮ বছর ব্যবহারের পর ২০১৫ সালের ২৪ আগস্ট জাহজটিকে অবসর দেয়া হয়।     বৈশিষ্ট্য ও সক্ষমতা  বানৈজা খান জাহান আলী-এর খালি অবস্থায় ওজন ১৩৪৩ টন এবং তরলপূর্ণ অবস্থায় ২৩৪১ টন। দৈর্ঘ্য ৭৬ মিটার ও প্রস্থ ১১ মিটার। এটি ২৬ লাখ ৫৬ হাজার ৮৮২ লিটার তেল এবং ১ হাজার ৬০০ টন পানি ধারণ ও বহনে সক্ষম ছিল।   তথ্যসূত্র     বিষয়শ্রেণী:বাংলাদেশ নৌবাহিনীর জাহাজ বিষয়শ্রেণী:বাংলাদেশ নৌবাহিনী
প্রকৌশল বা ইঞ্জিনিয়ারিং হচ্ছে মানুষের সমস্যাবলী সমাধান এবং জীবনকে সহজ করার জন্য বৈজ্ঞানিক এবং প্রযুক্তিগত জ্ঞানের প্রয়োগ। প্রকৌশলীগণ বিজ্ঞান, প্রযুক্তি, গণিত এবং বাস্তব অভিজ্ঞতা প্রয়োগ করবার জন্য তাঁদের কল্পনাশক্তি, বিচারক্ষমতা এবং যুক্তিপ্রয়োগক্ষমতা ব্যবহার করেন। এর ফলাফল হচ্ছে উন্নততর নিত্যপ্রয়োজনীয় বস্তু ও নিত্যব্যবহার্য কর্মপদ্ধতির আবির্ভাব যা প্রতিদিনের জীবনকে সহজ করে দেয়। বিস্তারিত...
জিয়াউদ্দিন পুর () ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পূর্ব জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে জিয়াউদ্দিন পুর শহরের জনসংখ্যা হল ৪৮,০২৮ জন। এর মধ্যে পুরুষ ৫৪%, এবং নারী ৪৬%।  এখানে সাক্ষরতার হার ৬৭%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে জিয়াউদ্দিন পুর এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
Leaderbot  Leaderboard (আলাপ) ১৬:১৬, ১০ সেপ্টেম্বর ২০২৪ (ইউটিসি)    করা হলো, তবে কয়েক দিনে একটি সম্পাদনার জন্য বট পতাকার প্রয়োজন না থাকায় বট পতাকা প্রদান করা হলো না। — তানভির • ১১:২৫, ৮ অক্টোবর ২০২৪ (ইউটিসি)   আলোচনা    Hi , do you have a localized message template, or can I translate/create one for the bot? -- Yahya (আলাপ | অবদান) ১১:০৩, ৫ অক্টোবর ২০২৪ (ইউটিসি) @Yahya I haven't created one yet; you can easily create it yourself (the page would be meta:Global reminder bot/bnwiki) - you can use enwiki or frwiki as a template (it's OK to leave the contentmodel as wikitext - I'll change it to JSON). Let me know if you're having any issues. Leaderboard (আলাপ) ১৪:৩৩, ৫ অক্টোবর ২০২৪ (ইউটিসি) @Leaderboard I've created the page. If no one raises any objections and the bureaucrats don't respond, I'll approve the bot after 24 hours, since it doesn't need a bot flag. -- Yahya (আলাপ | অবদান) ২০:১২, ৫ অক্টোবর ২০২৪ (ইউটিসি) @Yahya A clarification regarding this: do you want the month (eg November) to be spelled out in Bengali or English? I don't think the bot can render the numbers in Bengali characters, however. Leaderboard (আলাপ) ২০:৩২, ৫ অক্টোবর ২০২৪ (ইউটিসি) I prefer the month names to be spelled out in Bengali. If the bot can't render the numbers in Bengali characters, that's fine, but at least the month names should be in Bengali. -- Yahya (আলাপ | অবদান) ২২:৩১, ৫ অক্টোবর ২০২৪ (ইউটিসি) Note. There is a module named Module:ConvertDigit to convert digits and months to Bengali. — AKanik 💬 ০৪:৫৬, ৬ অক্টোবর ২০২৪ (ইউটিসি) @Yahya Done - "19:12, 7 অক্টোবর 2024 (UTC)" is an example. I'll look into implementing support for converting digits into native languages later on. Leaderboard (আলাপ) ০৫:৩৮, ৬ অক্টোবর ২০২৪ (ইউটিসি)  আপত্তি নেই, বট এখানে চলতে পারে। যদিও হয়তো এইরকম ঘটনা কালে ভাদ্রে ঘটবে, সেক্ষেত্রে পতাকা না চাওয়া ভালো সিদ্ধান্ত। —শাকিল (আলাপ · অবদান) ২০:২১, ৫ অক্টোবর ২০২৪ (ইউটিসি)  MdsShakil ভাইয়ের মন্তব্য অনুযায়ী বট চলার পক্ষে  করছি এবং বট পতাকা প্রয়োজন মনে করছিনা।–TANBIRUZZAMAN (💬) ১৭:৩২, ৬ অক্টোবর ২০২৪ (ইউটিসি)  যেহেতু কয়েক দিনে একটা সম্পাদনা হবে (দিনে ১টা হলেও), তাই বট পতাকার দরকার নেই বলে মনে করছি। — তানভির • ১৪:১১, ৭ অক্টোবর ২০২৪ (ইউটিসি)
মৃত্যুকালীন জবানবন্দী (Dying Declaration) হলো আদালত প্রচলিত ও বহুল ব্যবহৃত একটি পরিভাষা যা ভারতীয় সাক্ষ্য আইনের (Indian Evidence Act -1872) ২৬ নং ধারার (BSA) বলে সাক্ষ্য হিসেবে গ্রাহ্য করা হয়। সাধারণভাবে ব্যক্তির দেওয়া মৌখিক সাক্ষ্য সেই ব্যক্তির অনুপস্থিতিতে গ্রহণযোগ্য নয়, মৃত্যুকালীন জবানবন্দী সেক্ষেত্রে একটি বিশেষ ব্যতিক্রম।   শর্ত  মৃত্যুকালীন জবানবন্দী প্রাসঙ্গিক হতে গেলে মূলত: ১) সাক্ষ্যদানকারীর মৃত্যু হতে হবে ২) জবানবন্দী তার মৃত্যুর কারণ বা মৃত্যুর সাথে সরাসরি সম্পর্ক যুক্ত হতে হবে ৩) মৃত্যুর কারণ প্রশ্নাধীন বিষয় হতে হবে।  আইনানুসারে জবানবন্দী নথিবদ্ধকারী যদি প্রসাশনিক (Executive) বা বিচারবিভাগীয় ম্যাজিস্ট্রেট (Judicial) নাও হন তবু সেই সাক্ষ্য গ্রহণযোগ্য হতে পারে। সংশ্লিষ্ট যেকোনো ব্যক্তি, পুলিশ, ডাক্তার এই সাক্ষ্য গ্রহণ করতে পারেন অবস্থার প্রেক্ষিতে। মৃত্যুকালীন জবানবন্দী কোনো বিশেষ ব্যক্তিকেই নথিবদ্ধ করতে হবে এমন কোনো বাঁধাধরা নিয়ম ভারতীয় সাক্ষ্য আইনে নেই।   মূল্য ও গুরুত্ব  মৃত্যুকালীন জবানবন্দী আদালতে শপথনামাপূর্বক নেওয়া হয় না বা তার প্রতি-পরীক্ষা (Cross Examination) ও করার সুযোগ থাকে না। কিন্তু এই সাক্ষ্য 'অন্যের শোনা সাক্ষ্য' (Hearsay Evidence) হিসেবে ব্যতিক্রমীভাবে গ্রহণযোগ্য হতে পারে আদালতের বিবেচনায়। জবানবন্দীর বিশ্বাসযোগ্যতা, প্রাসঙ্গিক পরিস্থিতি বিচার করে আদালত যদি মনে করেন তবে এই সাক্ষ্যের ভিত্তিতে অপরাধীকে দোষী সাব্যস্তও করতে পারেন।   তথ্যসূত্র   বিষয়শ্রেণী:মৃত্যু বিষয়শ্রেণী:আইন বিষয়শ্রেণী:ভারতীয় সাক্ষ্য আইন
তাভিসুপ্লেবা () জর্জিয়ার জাতীয় সঙ্গীত। রক্তপাতহীন রোজ বিপ্লবের মাধ্যমে সরকার উচ্ছেদ এবং জাতীয় প্রতীক পরিবর্তনের কয়েক মাস পরে ২৩শে এপ্রিল, ২০০৪ সালে জর্জিয়া নতুন জাতীয় পতাকা, জাতীয় সঙ্গীত এবং কোট অফ আর্মস গৃহীত করা হয়। সঙ্গীতটি জর্জিয়ান রচয়িতা জাকারি (জাকারিয়া) পালিয়াশভিলি (ზაქარია ფალიაშვილი, ১৮৭১–১৯৩৩) এর, জর্জিয়ান অপেরা আবেসালোম দা এতেরি এবং দাইসি ("দিবাবসান") থেকে নেওয়া হয়। ইওসিফ কেচাকমাডজে (იოსებ კეჭაყმაძე) একে সঙ্গীতে অভিযোজিত করেন এবং গানের কথা ডেভিড মাগ্রাডজে (დავით მაღრაძე) দ্বারা গঠিত হয়।   গানের কথা এবং অনুবাদ  গানের কথা জর্জিয়ান ভাষায়  জর্জিয়ান ভাষার উচ্চরণ  ইংরেজি অনুবাদস্তবকჩემი ხატია სამშობლო, სახატე მთელი ქვეყანა, განათებული მთა-ბარი, წილნაყარია ღმერთთანა. თავისუფლება დღეს ჩვენი მომავალს უმღერს დიდებას, ცისკრის ვარსკვლავი ამოდის ამოდის და ორ ზღვას შუა ბრწყინდება, და დიდება თავისუფლებას, თავისუფლებას დიდება!Chemi khat'ia samshoblo, Sakhat'e mteli kveq'ana, Ganatebuli mta-bari Ts'ilnaq'aria Ghmerttana. Tavisupleba dghes chveni Momavals umghers didebas, Tsisk'ris varsk'vlavi amodis  Amodis da or zghvas shua brts'q'indeba, Da dideba tavisuplebas, Tavisuplebas dideba!My icon is my motherland, And the whole world is its icon-stand, Bright mounts and valleys Are shared with God. Today our freedom Sings to the glory of the future, The dawn star rises up And shines out between the two seas, So praise be to freedom, To freedom be praise!   তথ্যসূত্র    বহিঃসংযোগ     জর্জিয়ার সংসদ গানের কথা    জর্জিয়ার সংসদ গানের কথা এবং মিডিয়া  জর্জিয়া: তাভিসুপ্লেবা - তথ্য ও গানের সাথে জর্জিয়ার জাতীয় সঙ্গীতের অডিও  শীট সঙ্গীত - IMSLP-তে তাভিসুপ্লেবা এর এসএটিবি ও পিয়ানো স্কোর।  বিষয়শ্রেণী:জাতীয় সঙ্গীত বিষয়শ্রেণী:জর্জিয়া (রাষ্ট্র)-এর জাতীয় প্রতীক বিষয়শ্রেণী:জর্জিয়ান শব্দ ও শব্দসমষ্টি বিষয়শ্রেণী:ইউরোপীয় সঙ্গীত বিষয়শ্রেণী:এশীয় জাতীয় সঙ্গীত
কিম কটন (জন্ম ২৪ ফেব্রুয়ারি ১৯৭৮) একজন নিউজিল্যান্ডীয় ক্রিকেট আম্পায়ার। ২০১৮ সালের আগস্টে, তিনি ২০১৮-১৯ আইসিসি ওয়ার্ল্ড টুয়েন্টি২০ ইস্ট এশিয়া-প্যাসিফিক কোয়ালিফায়ার টুর্নামেন্টে ম্যাচগুলিতে দাঁড়িয়েছিলেন এবং পরের মাসে আইসিসি আম্পায়ারদের ডেভেলপমেন্ট প্যানেলে যোগ করা হয়েছিল।   আম্পায়ারিং ক্যারিয়ার  অক্টোবর ২০১৮-এ, ২০১৮ সালের আইসিসি মহিলা টি২০ বিশ্বকাপের জন্য ১২জন অন-ফিল্ড আম্পায়ারের একজন হিসাবে তাকে নামকরণ করা হয়েছিল। ২০১৯ সালের মে মাসে, ইন্টারন্যাশনাল ক্রিকেট কাউন্সিল (আইসিসি) তাকে আইসিসি ডেভেলপমেন্ট প্যানেলে আম্পায়ারদের ৮জন মহিলার একজন হিসেবে নামকরণ করে। তিনি স্কটল্যান্ডে ২০১৯ আইসিসি মহিলাদের বিশ্ব টুয়েন্টি২০ বিশ্বকাপের বাছাইপর্বের টুর্নামেন্টের ম্যাচগুলিতে দায়িত্ব পালন করেছিলেন।  ২০২০ সালের ফেব্রুয়ারিতে, আইসিসি তাকে অস্ট্রেলিয়ায় ২০২০ আইসিসি মহিলা টি২০ বিশ্বকাপের ম্যাচগুলিতে দায়িত্ব পালনের জন্য একজন আম্পায়ার হিসাবে নামকরণ করেছিল। টুর্নামেন্টের ফাইনালের জন্য মাঠের দুই আম্পায়ারের একজন হিসেবেও কটনকে নাম দেওয়া হয়েছিল। ২০২২ সালের ফেব্রুয়ারিতে, নিউজিল্যান্ডে ২০২২ মহিলা ক্রিকেট বিশ্বকাপের জন্য তাকে মাঠের একজন আম্পায়ার হিসাবে নামকরণ করা হয়েছিল। ১০ এপ্রিল ২০২২-এ, আইসিসি টুর্নামেন্টের ফাইনালের জন্য মাঠের আম্পায়ারদের একজন হিসাবে তুলাকে মনোনীত করে।  ৫ এপ্রিল ২০২৩-এ, যখন শ্রীলঙ্কা নিউজিল্যান্ড সফর করে তখন তিনি নিউজিল্যান্ড এবং শ্রীলঙ্কার মধ্যে তার প্রথম টি২০ আন্তর্জাতিক (টি২০আই) ম্যাচে দাঁড়িয়েছিলেন। কটন মাঠের আম্পায়ার হিসেবে পূর্ণ-সদস্য পুরুষদের টি২০আইতে- দাঁড়ানো প্রথম মহিলা হলেন।   এছাড়াও দেখুন   টি-টোয়েন্টি আন্তর্জাতিক ক্রিকেট আম্পায়ারদের তালিকা  তথ্যসূত্র  বহিঃসংযোগ    বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ক্রিকেট আম্পায়ার বিষয়শ্রেণী:অকল্যান্ডের ক্রীড়াবিদ বিষয়শ্রেণী:নারী ক্রিকেট আম্পায়ার
এলিজাবেথ অ্যাশার্স্ট বিগস (১৮৩৮ - ২১ নভেম্বর ১৯০৫) ছিলেন একজন ইংরেজ ঔপন্যাসিক, নারী-অধিকারবাদী এবং দাসত্ববিরোধী উকিল।England & Wales, Civil Registration Birth Index, 1837-1915England & Wales, National Probate Calendar (Index of Wills and Administrations), 1858-1966, 1973-1995 থাম্ব|মাতিলদা বিগস এবং তার বড় মেয়ে এলিজাবেথ অ্যাশার্স্ট বিগস   প্রথম জীবন এবং পরিবার  বিশিষ্ট ব্রিটিশ র‍্যাডিক্যাল আইনজীবী উইলিয়াম হেনরি অ্যাশার্স্টের জ্যেষ্ঠ নাতনি এলিজাবেথ অ্যাশার্স্ট বিগস ১৮৩৮ সালে লেস্টারশায়ারের লেস্টারে জন্মগ্রহণ করেছিলেন।1871 England Census তিনি এমপি উইলিয়াম বিগসের ভাই মাতিলদা অ্যাশার্স্ট বিগস (১৮১৮-১৮৬৬) এবং হোসিয়ার জোসেফ বিগসের (১৮০৯-১৮৯৫) কন্যা ছিলেন। পরিবারটি প্রথম দিকে লেস্টারের বাসিন্দা ছিল।1841 Census তিনি তার মায়ের পরিবারের সাথে লন্ডনে ছিলেন। ১৮৪১ সালে তার মাসি এলিজা অ্যাশার্স্ট আমেরিকার এক বন্ধুকে এলিজাবেথ অ্যাশার্স্ট বিগসের প্রাথমিক রাজনৈতিক শিক্ষার কথা লিখেছিলেন।Allison Scardino Belzer, "Three Generations of Unconventional Family Values: A Case Study of the Ashursts" Journal of Victorian Culture 20.1 (2015), 1-19.Belzer, Family Values, 3.   ব্যক্তিগত জীবন  তিনি কখনও বিয়ে করেন নি এবং তাঁর বাবা ও বোনদের সাথে সারাজীবন জীবন কাটিয়েছিলেন। See 1861, 1871, 1881, 1891, and 1901 England Census, Ancestry.com. তিনি ১৯০৫ সালের ২১ নভেম্বর লন্ডনের হ্যাম্পস্টেডে ৩ আলেকজান্দ্রা রোডে পারিবারিক বাড়িতে ৬৭ বছর বয়সে মারা গিয়েছিলেন।  তথ্যসূত্র   বিষয়শ্রেণী:১৮৩৮-এ জন্ম বিষয়শ্রেণী:১৯০৫-এ মৃত্যু বিষয়শ্রেণী:ইংরেজ নারী সক্রিয়কর্মী বিষয়শ্রেণী:ইংরেজ লেখিকা বিষয়শ্রেণী:১৯শ শতাব্দীর লেখিকা বিষয়শ্রেণী:ইংরেজ অ-কল্পকাহিনী লেখক বিষয়শ্রেণী:ইংরেজ সক্রিয়কর্মী বিষয়শ্রেণী:১৯শ শতাব্দীর ইংরেজ নারী